રોયલ ચેલેન્જર્સ બેંગલુરુઃ ટીમને ફાઇનલમાં પહોંચાડવાનો આધાર કેપ્ટન વિરાટ ઉપરાંત ડિવિલિયર્સના ખભા પર રહેશે. તે અત્યાર સુધીમાં કુલ ૬૦૩ રન બનાવી ચૂક્યો છે. એક બેટ્સમેન લોકેશ રાહુલ (૩૮૬ રન)એ ટોચ અને મધ્ય ક્રમ બંનેમાં પોતાની સુંદર ભૂમિકા ભજવી છે. ઓસ્ટ્રેલિયન ઓલરાઉન્ડર શેન વોટસનની અંતિમ ઓવરોમાં તોફાની બેટિંગ કરવાની ક્ષમતા કોઈથી અજાણી નથી. વોટસને જોકે અત્યાર સુધી બોલિંગમાં મુખ્ય ભૂમિકા ભજવીને ૧૬ વિકેટ ઝડપી છે. લેગ સ્પિનર યુજવેન્દ્ર ચહલ હુકમનો એક્કો સાબિત થઈ રહ્યો છે. તેણે અત્યાર સુધી રમેલી ૧૧ મેચમાં ૧૯ વિકેટ ઝડપી છે.